De 60 slagteriarbejdere fra Sæby arbejder i kamskærestuen på slagteriet. Ved middagstid mandag nedlagde de arbejdet, fordi omkring halvtreds medarbejdere i en tilsvarende skærestue i Blans ved Sønderborg gik hjem i protest over, at de har fået nyt aflønningssystem, som de mener vil give dem et tab på op til 30 kroner i timen. Medarbejderne i Blans har aftalt at mødes igen til fagligt møde tirsdag morgen. Næstformand i NNF Nordjylland, Svend Erik Andersen, regner med at slagteriarbejderne i Sæby også mødes i morgen for at tage stilling til, om de skal forsætte arbejdsnedlæggelsen.

Opsummering:
60 slagterimedarbejder på Danish Crown i Sæby har i dag nedlagt arbejdet. De gik hjem i sympati med deres kolleger fra Sønderjylland, der har fået en ny akkord.